PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 06.10.1999

Nr.144


R A P O R T 

asupra propunerii legislative privind subvenţionarea 

alegerilor prezidenţiale. 



 În conformitate cu prevederile art. 86 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond, a propunerii legislative privind subvenţionarea alegerilor prezidenţiale,  trimis de Secretarul General al Camerei Deputaţilor cu adresa nr. 144 /23. 08. 1999  înregistrată sub nr.664 / XVIII/11 /24. 08. 1999 .



Cu adresa nr.688 /09.07.1999, Consiliul Legislativ a avizat favorabil propunerea legislativă, cu unele observaţii şi propuneri. 




Cu adresa nr.7103 /09. 06. 1999, Guvernul României Departamentul pentru Relaţiile cu Parlamentul precizează că nu se justifică promovarea acestei iniţiative legislative, finanţarea campaniei electorale prezidenţiale fiind suficient reglementată în Legea nr.69/1992 pentru alegerea Preşedintelui României. 


           Comisia pentru buget, finanţe şi bănci  sesizată în avizare a trimis avizul său, în care a precizat că propune respingerea iniţiativei legislative.  



În conformitate cu prevederile art.57 din Regulamentul Camerei Deputaţilor,Comisia juridică de disciplină şi imunităţi a examinat propunerea legislativă în şedinţa din 15 septembrie 1999 şi faţă de observaţiile şi propunerile Consiliului Legislativ, care au fost însuşite de comisie, precum şi faţă de punctul de vedere al Guvernului României şi avizul negativ al Comisiei pentru buget, finanţe şi bănci, ţinând seama de prevederile art.110 din Constituţia României, a hotărât cu majoritate de voturi, să propună plenului Camerei Deputaţilor respingerea acestei propuneri legislative. 



Prin obiectul şi conţinutul propunerii legislative, aceasta se încadrează în categoria legilor ordinare.
PREŞEDINTE,



SECRETAR,

     Emil Teodor Popescu

      Nicolae Grădinaru

Red. Cons. Georgeta Panoviciu

